
సింగపూర్: భారత టెన్నిస్ క్రీడాకారిణి సానియా మీర్జాతో తన సాన్నిహిత్యం మరువలేనిదని స్విస్ దిగ్గజ క్రీడాకారిణి మార్టినా హింగిస్ చెప్పింది. తన మూడో ఇన్నింగ్స్లో సానియాతో పలు టైటిల్స్ సాధించడం మరపురానిదంటూ తమ జోడీ సాధించిన విజయాలను గుర్తు చేసుకుంది. ఇటీవలే టెన్నిస్కు వీడ్కోలు పలికిన హింగిస్ తన జీవితంలో సానియా మీర్జా, లియాండర్ పేస్లతో కలిసి పలు మేజర్ టైటిల్స్ను సొంతం చేసుకుంది. మూడోసారి టెన్నిస్లోకి రీ ఎంట్రీ ఇచ్చిన తర్వాత ఆమె సాధించిన పది డబుల్స్ టైటిల్స్లో ఏడు సానియా, పేస్ల భాగస్వామ్యంలోనే వచ్చాయి. చరమాంకంలో మళ్లీ నంబర్ వన్ ర్యాంకు సాధించడం వారి చలవేనని, వారు లేకుండా తనకిది సాధ్యమయ్యేది కాదని పేర్కొంది. సానియాతో కలిసి వింబుల్డన్ డబుల్స్ టైటిల్స్ సాధించడం మరపురాని జ్ఞాపకమని తెలిపింది. ‘సాన్టినా’ జోడీగా పేరొందిన సానియా-మార్టినా గత సీజన్లో నంబర్వన్ జోడీగా సాగింది. 37 ఏళ్ల వయసులో నంబర్వన్గా నిలవడం మాటల్లో వర్ణించలేనని, అది సానియా సహచర్యంతోనే సాధ్యమైందని కొనియాడింది.

singapur: bhaarata tennis kreedaakaarini sania meerjaatho tana saannihityam maruvalenidani swis diggaja kreedaakaarini martina hingis cheppindi. tana moodo inningslo saaniyaatho palu titils saadhinchadam marapuraanidantuu tama jody saadhinchina vijayaalanu gurtu chesukundi. itivale tennisku veedkolu palikina hingis tana jeevitamlo sania meerja, liander peslatho kalisi palu mager titilsnu sontam chesukundi. moodosari tennisloki ree entry ichina tarvaata aame saadhinchina padi dabuls titilslo edu sania, pesla bhagaswamyamlone vachayi. charamankamlo malli nambar van ryaanku saadhinchadam vaari chalavenani, vaaru lekunda tanakidi saadhyamayyedi kaadani perkondi. saaniyaatho kalisi vimbuldan dabuls titils saadhinchadam marapurani ghnaapakamani telipindi. ‘santina’ jodiigaa perondina sania-martina gatha seejanlo nambarvan jodiigaa saagindi. 37 ella vayasulo nambarvanga nilavadam maatallo varninchalenani, adhi sania sahacharyamthone saadhyamaindani koniyaadindi.